
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 363 

17 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αξιοποίηση γάλακτος ιπποειδών για ανθρώπινη 

κατανάλωση. 1 

Παράταση διενέργειας της έρευνας Εισοδήματος και 
Συνθηκών Διαβίωσης των Νοικοκυριών της Χώρας 
(Ευ-δΙΕΟ), έτους 2013, εντός τους έτους 2014. 2 


ΑΠΟΦΑΣΕΙ Σ 

Αριθ. 314/15074 (1) 

Αξιοποίηση γάλακτος ιπποειδών για ανθρώπινη 
κατανάλωση. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αριθ. 178/2002 του Ευρωπαϊκού 
Κοινοβουλίου και του Συμβουλίου, της 28ης Ιανουάριου 
2002, για τον καθορισμό των γενικών αρχών και απαι¬ 
τήσεων της νομοθεσίας για τα τρόφιμα, για την ίδρυση 
της Ευρωπαϊκής Αρχής για την Ασφάλεια των Τροφίμων 
και τον καθορισμό διαδικασιών σε θέματα ασφαλείας 
των τροφίμων, όπως τροποποιήθηκε και ισχύει. 

2. Τον κανονισμό ΕΚ αριθ. 882/2004 του Ευρωπαϊκού 
Κοινοβουλίου και του Συμβουλίου, της 29ης Απριλίου 
2004, για τη διενέργεια επισήμων ελέγχων της συμμόρ¬ 
φωσης προς τη νομοθεσία περί ζωοτροφών και τροφί¬ 
μων και προς τους κανόνες για την υγεία και την καλή 
διαβίωση των ζώων, όπως τροποποιήθηκε και ισχύει. 

3. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου, της 29ης Απριλίου 
2004 για την υγιεινή των τροφίμων και ειδικότερα το 
άρθρο 13. 

4. Τον Κανονισμό (ΕΚ) αριθ. 853/2004 του Ευρωπαϊκού 
Κοινοβουλίου και του Συμβουλίου, της 29ης Απριλίου 
2004, για τον καθορισμό ειδικών κανόνων υγιεινής για 
τα τρόφιμα ζωικής προέλευσης όπως τροποποιήθηκε 
και ισχύει. 

5. Τον Κανονισμό (ΕΚ) αριθ. 854/2004 του Ευρωπαϊκού 
Κοινοβουλίου και του Συμβουλίου, της 29ης Απριλίου 


2004, για τον καθορισμό ειδικών διατάξεων για την 
οργάνωση των επίσημων ελέγχων στα προϊόντα ζωικής 
προέλευσης που προορίζονται για κατανάλωση από τον 
άνθρωπο όπως τροποποιήθηκε και ισχύει. 

6. Τον Κανονισμό (ΕΚ) αριθ. 2073/2005 της Επιτροπής, 
της 15ης Νοεμβρίου 2005, περί μικροβιολογικών κριτη¬ 
ρίων για τα τρόφιμα όπως τροποποιήθηκε και ισχύει. 

7. Τον Κανονισμό (ΕΚ) αριθ. 1169/2011 της Επιτροπής, 
της 25ης Οκτωβρίου 2011, σχετικά με την παροχή πλη¬ 
ροφοριών για τα τρόφιμα στους καταναλωτές. 

8. Την κοινή υπουργική απόφαση 088/2006 περί ορι¬ 
σμού των κεντρικών αρμόδιων αρχών για την οργάνωση 
των επίσημων ελέγχων (ΦΕΚ 175Β'). 

9. Την κοινή υπουργική απόφαση 15523/2006 περί ανα¬ 
γκαίων συμπληρωματικών μέτρων των Κανονισμών (ΕΚ) 
υπ’ αριθ. 178/2002, 852/2004, 853/2004, 854/2004 και 882/ 
2006 (ΦΕΚ 1187Β'). 

10. Το Π.Δ. 79/2007 περί αναγκαίων συμπληρωματι¬ 
κών μέτρων των Κανονισμών (ΕΚ) υπ’ αριθ. 178/2002, 
852/2004, 853/2004, 854/2004 και 882/2004 (ΦΕΚ 95Α'). 

11. Το Π.Δ. 374/2001 περί προστασίας των ζώων στα 
εκτροφεία (ΦΕΚ 251Α'). 

12. Το Π.Δ. 113/1999: τροποποίηση ΒΔ 2/16.5.59 κτηνια¬ 
τρικός υγειονομικός έλεγχος γάλακτος (273430) (ΦΕΚ 
115 Α'). 

13. Την υπ’ αριθ. Υ43/5-7-2012 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο» (Β' 2094). 

14. Την υπ’ αριθ. 517/15-01-2014 αιτιολογική έκθεση του 
ΕΦΕΤ σχετικά με την αξιοποίηση γάλακτος ιπποειδών. 

15. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

ΚΕΦΑΛΑΙΟ I 
Αρθρο 1 

Πεδίο εφαρμογής 

Με την παρούσα καθορίζεται το πλαίσιο το οποίο 
διέπει την παραγωγή, την επεξεργασία και τη διάθεση 
γάλακτος ιπποειδών το οποίο προορίζεται για ανθρώ¬ 
πινη κατανάλωση καθώς και των προϊόντων αυτού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 2 

Ορισμοί 

Για τους σκοπούς της παρούσας νοούνται ως: 

α) «Ιπποειδη»: τα άγρια ή οικόσιτα μόνοπλα θηλαστικά 
όλων των ειδών του γένους Εηυυε της οικογένειας των ιππι- 
δών και τα ζώα που προέρχονται από τη διασταύρωσή τους. 

β) «Εκμετάλλευση ιπποειδών παραγωγής γάλακτος»: 
η εκμετάλλευση όπου διατηρούνται ή εκτρέφονται ιπ- 
ποειδεί με σκοπό την παραγωγή γάλακτος. 

γ) «Παραγωγός» το φυσικό ή νομικό πρόσωπο που έχει 
την ευθύνη της διασφάλισης της τήρησης των απαιτή¬ 
σεων της νομοθεσίας των τροφίμων. 

δ) «Γάλα ιπποειδών προς ανθρώπινη κατανάλωση» το 
γάλα ιπποειδών το οποίο έχει υποστεί την κατάλληλη 
θερμική επεξεργασία ώστε να μπορεί να καταναλωθεί με 
ασφάλεια από τον άνθρωπο. Το γάλα αυτό μπορεί να χρη¬ 
σιμοποιείται για την παραγωγή γαλακτοκομικών προϊόντων. 

ΚΕΦΑΛΑΙΟ II 

Κανόνες για την παραγωγή γάλακτος 
ιπποειδών προς ανθρώπινη κατανάλωση 

Αρθρο 3 

Απαιτήσεις για την πρωτογενή παραγωγή 

1. Γ ια την εφαρμογή της παρούσας κοινής υπουργικής 
απόφασης όλες οι εκμεταλλεύσεις ιπποειδών παραγω¬ 
γής γάλακτος της επικράτειας, ανεξάρτητα από τον 
αριθμό των εκτρεφόμενων ζώων τους, εγγράφονται, 
μετά από αίτηση του υπεύθυνου της εκμετάλλευσης, 
σε μητρώα που τηρούν οι οικείες Δ/νσεις Αγροτικής 
Οικονομίας και Κτηνιατρικής/Τμήματα Κτηνιατρικής, των 
Περιφερειακών Ενοτήτων. 

Λεπτομέρειες εφαρμογής της εγγραφής των ζώων 
των εκμεταλλεύσεων ιπποειδών παραγωγής γάλακτος 
καθορίζονται με εγκύκλιο της Γ ενικής Διεύθυνσης Κτη¬ 
νιατρικής του ΥΠΑΑΤ. 

2. Το γάλα πρέπει να προέρχεται από εκμεταλλεύσεις 
ιπποειδών παραγωγής γάλακτος που συμμορφώνονται 
με τις απαιτήσεις της ισχύουσας εθνικής και ενωσιακής 
νομοθεσίας για την υγεία και την ευζωία των ζώων, 
καθώς και για την υγιεινή των τροφίμων. 

3. Σε ότι αφορά στα κριτήρια του νωπού γάλακτος 
ισχύουν τα οριζόμενα στο Παράρτημα III, Τμήμα IX, 
Κεφάλαιο I, Παράγραφος III 3 α ιι) του Κανονισμού 
(ΕΚ) 853/2004. 

4. Οι εκμεταλλεύσεις ιπποειδών παραγωγής γάλακτος 
εντάσσονται στο ετήσιο πρόγραμμα τακτικών επίσημων 
ελέγχων του άρθρου 12 του Π.Δ. 79/2007 (Α' 95). 

Αρθρο 4 

Απαιτήσεις για την επεξεργασία 

1. Το γάλα υφίσταται θερμική επεξεργασία με αποτέ¬ 
λεσμα ισοδύναμο τουλάχιστο με αυτό της παστερίωσης 
(αρνητική δοκιμή της αλκαλικής φωσφατάσης). 

2. Η επεξεργασία του γάλακτος πρέπει να πραγματο¬ 
ποιείται σε εγκεκριμένη εγκατάσταση παραγωγής γά¬ 
λακτος και γαλακτοκομικών προϊόντων. Η επεξεργασία 
μπορεί να περιλαμβάνει την παραγωγή παστεριωμένου 
γάλακτος, γάλακτος υψηλής παστερίωσης, συμπυκνω¬ 
μένου γάλακτος, γάλακτος σε μορφή σκόνης, άλλων 
ειδών γάλακτος καθώς και διαφόρων γαλακτοκομικών 
προϊόντων (οξινισμένων προϊόντων γάλακτος, τυροκο¬ 
μικών κ,λπ.). 


3. Είναι δυνατή η κατάψυξη του γάλακτος ιπποειδών 
εφόσον αυτό έχει υποστεί την απαραίτητη θερμική 
επεξεργασία. 

4. Δίνεται η δυνατότητα παραγωγής γάλακτος ιππο- 
ειδών για ανθρώπινη κατανάλωση ή γαλακτοκομικών 
προϊόντων από αυτό, στην εκμετάλλευση ιπποειδών 
εφόσον η δραστηριότητα αυτή υπάγεται και συμμορφώ¬ 
νεται με τους «Εθνικούς Κανόνες - παρεκκλίσεις στον 
τομέα των τροφίμων ζωικής προέλευσης σε εφαρμογή 
των Κανονισμών (ΕΚ) 852/2004 και (ΕΚ) 853/2004». 

5. Το γάλα ιπποειδών προς ανθρώπινη κατανάλωση 
και τα προϊόντα αυτού θα πρέπει να συμμορφώνονται 
με τα κριτήρια του Κανονισμού (ΕΚ) 2073/2005. 

Αρθρο 5 

Απαιτήσεις για τη διάθεση 

1. Η επισήμανση του γάλακτος ιπποειδών για ανθρώ¬ 
πινη κατανάλωση και των γαλακτοκομικών προϊόντων 
αυτού καθώς και η χρήση του για την Παρασκευή άλλων 
προϊόντων υπόκειται στην ισχύουσα γενική και ειδική 
εθνική και ενωσιακή νομοθεσία όπως αυτή κάθε φορά 
τροποποιείται και ισχύει. 

2. Στη συσκευασία του γάλακτος ιπποειδών προς αν¬ 
θρώπινη κατανάλωση αναγράφονται οι ενδείξεις «Γάλα 
όνου» ή «Γάλα γαϊδούρας» ή «Γαϊδουρίσιο γάλα» ή «Γάλα 
φορβάδας» ανάλογα με το είδος του εκτρεφόμενου ιπ- 
ποειδούς. Στην περίπτωση του κατεψυγμένου γάλακτος 
υπάρχει επιπλέον η ένδειξη «κατεψυγμένο». 

3. Στη συσκευασία του γάλακτος ιπποειδών προς 
ανθρώπινη κατανάλωση και των προϊόντων αυτού επι¬ 
τίθεται το σήμα αναγνώρισης της εγκεκριμένης εγκατά¬ 
στασης παραγωγής γάλακτος - γαλακτοκομικών προϊό¬ 
ντων εκτός αν προβλέπεται διαφορετικά από «Εθνικούς 
Κανόνες - παρεκκλίσεις στον τομέα των τροφίμων ζω¬ 
ικής προέλευσης σε εφαρμογή των Κανονισμών (ΕΚ) 
852/2004 και (ΕΚ) 853/2004». 

4. Το γάλα μέχρι τη διάθεσή του στον τελικό κατανα¬ 
λωτή συντηρείται με τέτοιο τρόπο ώστε να μην διατα- 
ράσσεται η αλυσίδα ψύξης με βάση τις θερμοκρασίες 
συντήρησης που ορίζει ο παρασκευαστής. 

5. Ο προσδιορισμός της διάρκειας ζωής του είναι ευ¬ 
θύνη του παρασκευαστή. 

6. Σε περίπτωση που χρησιμοποιούνται οι όροι «φρέ¬ 
σκο» ή/και «παστεριωμένο» ισχύουν οι προβλέψεις του 
ΠΔ. 113/1999 (ΦΕΚ 115 Α'). 

Αρθρο 6 
Αλλες διατάξεις 

Η παρούσα απόφαση εφαρμόζεται με την επιφύλαξη 
της τήρησης των λοιπών διατάξεων της εθνικής και 
ενωσιακής νομοθεσίας για τα τρόφιμα. 

Αρθρο 7 
Έναρξη ισχύος 

Η ισχύς της απόφασης αυτής αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1160/Γ5-111 (2) 

Παράταση διενέργειας της έρευνας Εισοδήματος και 
Συνθηκών Διαβίωσης των Νοικοκυριών της Χώρας 
(Ευ-δΙίΟ), έτους 2013, εντός τους έτους 2014. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79.3.2010) «Ελληνικό Στα¬ 
τιστικό Σύστημα (ΕΛ.Σ.Σ.) Σύσταση της Ελληνικής Στα¬ 
τιστικής Αρχής (ΕΛ.ΣΤΑΤ.) ως Ανεξάρτητης Αρχής», το 
άρθρο 10, του Ν.3899/2010 (ΦΕΚ 212/Α717.12.2010) «Επεί¬ 
γοντα μέτρα εφαρμογής του προγράμματος στήριξης 
της Ελληνικής Οικονομίας», το άρθρο 323 του Νόμου 
4072/2012 (ΦΕΚ86/Α711.4.2012) «Βελτίωση επιχειρηματι¬ 
κού περιβάλλοντος - Νέα εταιρική μορφή - Σήματα - 
Μεσίτες Ακινήτων - Ρύθμιση θεμάτων ναυτιλίας, λιμέ¬ 
νων και αλιείας και άλλες διατάξεις» και της παρ. 1 
του άρθρου 7 της από 18.11.2012 πράξης Νομοθετικού 
περιεχομένου «Δημοσιονομικοί κανόνες και άλλες δια¬ 
τάξεις» (ΦΕΚ 228Α'). 

β. του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005), 

δ. του Ν. 2685/1999 και ιδίως του άρθρου 2 και 8 
(ΦΕΚ 35/Α718-2-1999) με θέμα : «Κάλυψη δαπανών με¬ 
τακινούμενων υπαλλήλων εντός και εκτός επικράτειας 
και άλλες διατάξεις», όπως τροποποιήθηκε και ισχύει 
με το άρθρο 9 του Ν. 3833/2010 (ΦΕΚ 40/Α715-3-2010) 
«Προστασία της εθνικής οικονομίας - Επείγοντα μέτρα 
για την αντιμετώπιση της δημοσιονομικής κρίσης», συ¬ 
μπληρώθηκε με την προσθήκη του άρθρου 49, παρ. 1 
του Ν. 3871/2010 (ΦΕΚ 141/Α717.8.2010) «Δημοσιονομική 
Διαχείριση και Ευθύνη» και τροποποιήθηκε και ισχύει 
με την παράγραφο 13 του άρθρου 45 του Ν.3943/2011 
(ΦΕΚ 66 Α'), 

ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α'194), 

στ. της ΓΠ - 400/27.8.2012 απόφασης με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012). 

ζ. Την 751 /Γ5-73/18.1.2013 απόφαση (ΦΕΚ 115/Β725.1.2013) 
με θέμα, Έγκριση, προκήρυξη, ανάθεση και κατανομή 


των δαπανών διενέργειας τηςΈρευνας επί του Εισοδή¬ 
ματος και των Συνθηκών Διαβίωσης των Νοικοκυριών 
της Χώρας (ΕΨ-δΙίΟ), έγκριση χρησιμοποίησης στατιστι¬ 
κών οργάνων και καθορισμός αμοιβής τους, για το έτος 
2013 και τις 5759/Γ5-813/10.6.2013 (ΦΕΚ 1505/Β720.6.2013) 
και 9210/Γ5-1199/3.10.2013 (ΦΕΚ Β' 2567/11.10.2013) τροπο¬ 
ποιήσεις αυτής. 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού έτους 2014, ύψους δύο χιλιάδων πεντακοσίων 
εβδομήντα οκτώ ευρώ και πενήντα λεπτών (2.578,50 €), 
συμπεριλαμβανομένου του Φ.Π.Α. όπου προκύψει - η 
οποία θα βαρύνει τις πιστώσεις του προϋπολογισμού 
εξόδων της ΕΛΣΤΑΤ. Η δαπάνη θα βαρύνει τον ΚΑΕ 0419 
(αμοιβή συνεργατών με δελτίο παροχής υπηρεσιών) 
κατά τριακόσια σαράντα τρία ευρώ και ογδόντα λεπτά 
(343,80 €) και τον ΚΑΕ 0429 (αμοιβή συνεργατών με 
υπεύθυνη δήλωση) κατά δύο χιλιάδες διακόσια τριάντα 
τέσσαρα ευρώ και εβδομήντα λεπτά (2.234,70 €). 

3. Για την πληρωμή της δαπάνης που θα βαρύνει τον 
ΚΑΕ 0419 σύμφωνα με την αριθ. 90/Α2-91 /3.1.2013 από¬ 
φαση έχει εγκριθεί πίστωση με αριθμό καταχώρισης 
10 και για τον ΚΑΕ 0429 σύμφωνα με την αριθ. 89/Α2- 
92/3.1.2013 απόφαση έχει εγκριθεί πίστωση με αριθμό 
καταχώρισης 11, αποφασίζουμε: 

1. Παρατείνουμε μέχρι 6 Μαρτίου 2014 τη διενέργεια 
της έρευνας Εισοδήματος και Συνθηκών Διαβίωσης των 
Νοικοκυριών της Χώρας (ΕΨ-δΙΕΟ), έτους 2013, όπως 
ορίζεται στις υπό στοιχεία ζ του σκεπτικού αποφάσεις, 
προκειμένου να ολοκληρωθεί εντός της περιόδου πα¬ 
ράτασης η συμπλήρωση εκατόν πενήντα (150) ερωτη¬ 
ματολογίων του δείγματος της ανωτέρω έρευνας, για 
τα οποία δεν διενεργήθηκε η έρευνα εντός του 2013. 

Για τη συλλογή των εκατόν πενήντα (150) ερωτημα¬ 
τολογίων, θα προκληθεί δαπάνη: 

20 ερωτηματολόγια X 17,19 €/ερωτηματολόγιο = 343,80 € 
(ΚΑΕ 0419) 

130 ερωτηματολόγια X 17,19 €/ερωτηματολόγιο = 
2.234,70 € (ΚΑΕ 0429) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Ιανουάριου 2014 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο η μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ήί1ρ://νννννν.βί.9Γ - θ-πιαΝ: ννβόηΐ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

0 2 0 0 

3631702140004 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































